พระราชวิมลโมลี (มานพ ปิยสีโล)

ผู้ช่วยศาสตราจารย์ ดร. พระราชวิมลโมลี  นามเดิม มานพ เจือจันทร์ ฉายา ปิยสีโล พระราชาคณะชั้นราช อดีตเจ้าคณะจังหวัดสุรินทร์  อดีตผู้รักษาการแทนเจ้าอาวาสวัดศาลาลอย (พระอารามหลวง) อดีตเจ้าสำนักเรียนคณะจังหวัดสุรินทร์ อดีตรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตสุรินทร์มติการประชุมครั้งที่ 4/2567 (24 เมษายน พ.ศ.2567) สำนักงานสภามหาวิทยาลัย มหาวิทยาลัยมหาจุฬาลงกรณราชวิทยาลัย "พระมหาเปรียญธรรม 9 ประโยคสำนักศาสนศึกษาภูธรต่างจังหวัด"

ชาตภูมิ
พระราชวิมลโมลี  มีนามเดิมชื่อว่า มานพ เจือจันทร์ เกิดเมื่อ 1 มิถุนายน พ.ศ 2504 วันพฤหัสบดี แรม 3 ค่ำ เดือน 7 ปีฉลู บิดาชื่อคุณพ่อมา เจือจันทร์(เสียชีวิตแล้ว) มารดาชื่อคุณแม่มา เจือจันทร์(ยังมีชีวิตอยู่) ภูมิลำเนาเดิม ณ บ้านแตล หมู่ที่ 1 ตำบลแตล อำเภอศรีขรภูมิ จังหวัดสุรินทร์

อุปสมบท
อุปสมบทเป็นพระภิกษุเมื่อวันที่ 20 พฤษภาคม พ.ศ. 2525 ณ พัทธสีมาอุโบสถวัดพรมศิลาแตล ตำบลแตล อำเภอศีขรภูมิ จังหวัดสุรินทร์ โดยมีพระครูอรุณธรรมวิภัช (เนียม) วัดพรมศิลาแตล เป็นพระอุปัชฌาย์ พระครูพรหมธรรมาภรณ์ (ตุ้ย) วัดพรมศิลาแตล ตำบลแตล อำเภอศีขรภูมิ จังหวัดสุรินทร์ เป็นพระกรรมวาจาจารย์ และพระสวัสดิ์ ปญฺญาทีโป วัดพรมศิลาแตล ตำบลแตล อำเภอศีขรภูมิ จังหวัดสุรินทร์ เป็นพระอนุสาวนาจารย์ ได้รับฉายานามทางพระพุทธศาสนาจากพระอุปัชฌาย์ว่า"ปิยสีโล"

วุฒิการศึกษา
 แผนกนักธรรม-บาลี
 พ.ศ. 2528 สอบไล่ได้นักธรรมชั้นเอก สำนักศาสนศึกษาวัดบ้านสวาย ตำบลแตล อำเภอศีขรภูมิ จังหวัดสุรินทร์ สำนักเรียนคณะจังหวัดสุรินทร์
 พ.ศ. 2536 สอบได้เปรียญธรรม 9 ประโยค สำนักศาสนศึกษาวัดศาลาลอย ตำบลในเมือง อำเภอเมืองสุรินทร์ จังหวัดสุรินทร์ สำนักเรียนคณะจังหวัดสุรินทร์

 แผนกสามัญศึกษา
 พ.ศ. 2534 สำเร็จการศึกษาประกาศนียบัตรวิชาชีพครู มหาวิทยาลัยสุโขทัยธรรมาธิราช จังหวัดนนทบุรี

 ปริญญาตรี
 พ.ศ. 2536 สำเร็จการศึกษา พุทธศาสตรบัณฑิต (สัมคมวิทยา) มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
 พ.ศ. 2561 สำเร็จการศึกษา นิติศาสตรบัณฑิต (น.บ.) สาขาวิชานิติศาสตร์ มหาวิทยาลัยมหาจุฬาลงกรณราชวิทยาลัย

 ปริญญาโท
 พ.ศ. 2541 สำเร็จการศึกษา อักษรศาสตรมหาบัณฑิต วิชาเอกภาษาตะวันออก สาขาวิชาบาลีและสันสกฤต จุฬาลงกรณ์มหาวิทยาลัย กรุงเทพมหานคร
 พ.ศ. 2564 สำเร็จการศึกษา นิติศาสตรมหาบัณฑิต (น.ม.) สาขาวิชานิติศาสตร์ มหาวิทยาลัยมหาจุฬาลงกรณราชวิทยาลัย

 ปริญญาเอก
 พ.ศ. 2557 สำเร็จการศึกษา พุทธศาสตรดุษฎีบัณฑิต สาขาพระพุทธศาสนา มหาวิทยาลัยมหาจุฬาลงกรณราชวิทยาลัย
 พ.ศ. 2557  สำเร็จการศึกษาปริญญาเอก Ph.D. (Buddhist Studies) Magadh University INDIA. ประเทศอินเดีย

งานปกครองบริหารกิจการคณะสงฆ์
 ได้รับพระบัญชาสมเด็จพระสังฆราช แต่งตั้งเป็นผู้ช่วยเจ้าอาวาสวัดศาลาลอย พระอารามหลวง จังหวัดสุรินทร์
 ได้รับพระบัญชาสมเด็จพระสังฆราช แต่งตั้งเป็นรองเจ้าคณะจังหวัดสุรินทร์
 ได้รับการแต่งตั้งเป็นรักษาการแทนเจ้าคณะอำเภอลำดวน จังหวัดสุรินทร์
 ได้รับการแต่งตั้งเป็นรักษาการแทนเจ้าคณะอำเภอรัตนบุรี  จังหวัดสุรินทร์
 ได้รับการแต่งตั้งเป็นรักษาการแทนเจ้าอาวาสวัดอินทราสุการาม อำเภอสังขะ จังหวัดสุรินทร์
 ได้รับการแต่งตั้งเป็นรักษาการแทนเจ้าอาวาสวัดป่าพุทธชยันตี อำเภอศีขรภูมิ จังหวัดสุรินทร์
 ได้รับพระบัญชาสมเด็จพระสังฆราชแต่งตั้งเป็นพระอุปัชฌาย์ ประเภทวิสามัญ
 รักษาการแทนเจ้าคณะจังหวัดสุรินทร์https://www.facebook.com/863964986982116/photos/pcb.1194103663968245/1194103643968247/?type=3&theater (ม)
 ได้รับพระบัญชาสมเด็จพระสังฆราช แต่งตั้งเป็นเจ้าคณะจังหวัดสุรินทร์
  ได้รับการแต่งตั้งเป็นรักษาการแทนเจ้าอาวาสวัดพรหมวิสุทธาราม (ในความอุปถัมภ์พระพรหมวชิรโมลี (ทองอยู่ ญาณวิสุทฺโธ)) อำเภอเมืองสุรินทร์ จังหวัดสุรินทร์
 พ.ศ. 2567 เจ้าคณะภาค 11แต่งตั้งให้ดำรงตำแหน่งเป็น ผู้รักษาการแทนเจ้าอาวาสวัดศาลาลอยพระอารามหลวง จังหวัดสุรินทร์ (สั่ง ณ วันที่15 เมษายน พ.ศ. 2567)https://surin.prd.go.th/th/content/category/detail/id/171/iid/279392

งานด้านการศึกษา
 เป็นผู้ช่วยอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นผู้อำนวยการโรงเรียนบาลีสาธิต (โรงเรียนพระปริยัติธรรม แผนกสามัญศึกษา)http://www.group-11.com/personnel-detail/2778.html วัดศาลาลอย จังหวัดสุรินทร์

 เป็นผู้อำนวยการวิทยาลัยสงฆ์สุรินทร์https://www.google.co.th/search?q=พระศรีวิสุทธิคุณ+(มานพ+ปิยสีโล)&source=lnms&tbm=isch&sa=X&ei=PZjwU-jbE8PGuATcqYGYDA&ved=0CAYQ_AUoATgK&biw=1366&bih=667#q=%E0%B มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

เป็นผู้อำนวยการสำนักงานวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นหัวหน้าสาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นอาจารย์ประจำมหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 ดำรงตำแหน่งทางวิชาการ ผู้ช่วยศาสตราจารย์ สาขาวิชาพระพุทธศาสนาhttp://mcuaad.mcu.ac.th/ac/position/data/4504d2e636df565dc1ca83338e1372c9.pdfมหาวิทยาลัยมหาจุฬาลงกรณราชวิทยาลัย

 เป็นเจ้าสำนักเรียนคณะจังหวัดสุรินทร์ (นักธรรม-บาลี,ธรรมศึกษา-บาลีศึกษา)

 เป็นประธานกรรมการสถานศึกษา โรงเรียนบาลีสาธิต (โรงเรียนพระปริยัติธรรม แผนกสามัญศึกษา) วัดศาลาลอย พระอารามหลวง ตำบลในเมือง จังหวัดสุรินทร์
 รองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตสุรินทร์มติการประชุมครั้งที่ 4/2567 (24 เมษายน พ.ศ.2567) สำนักงานสภามหาวิทยาลัย มหาวิทยาลัยมหาจุฬาลงกรณราชวิทยาลัยคำสั่งมหาวิทยาลัยมหาจุฬาลงกรณราชวิทยาลัย ที่ 53/2567 เรื่องแต่งตั้งรองอธิการบดีวิทยาเขตสุรินทร์ แต่งตั้งให้พระราชวิมลโมลี ผศ.,ดร.,ป.ธ.9 (มานพ ปิยสีโล) ดำรงตำแหน่งเป็นรองอธิการบดีวิทยาเขตสุรินทร์ ทั้งนี้ตั้งแต่วันที่ 1 พฤษภาคม พ.ศ. 2567 เป็นต้นไป สั่ง ณ วันที่ 25 เมษายน พ.ศ. 2567 (ลงนาม) พระพรหมวชิราธิบดี นายกสภามหาวิทยาลัยมหาจุฬาลงกรณราชวิทยาลัย

งานด้านการเผยแผ่
 ประธานศูนย์เผยแผ่พระพุทธศาสนาของคณะสงฆ์จังหวัดสุรินทร์

 เป็นพระวิทยากรประจำศูนย์ปฏิบัติธรรม วัดป่าพุทธชยันตี จังหวัดสุรินทร์

 เป็นผู้อำนวยการศูนย์ฝึกอบรมพระนักเทศน์ส่วนภูมิภาคหนตะวันออก วัดศาลาลอย จังหวัดสุรินทร์

 เป็นผู้อำนวยการศูนย์ฝึกอบรมพระวิปัสสนาจารย์ คณะสงฆ์จังหวัดสุรินทร์

 เป็นพระอุปัชฌาย์ ประเภทวิสามัญ ให้การบรรพชาอุปสมบทในเขตปกครองทางคณะสงฆ์ของตนเอง

การทำคุณประโยชน์ต่อสังคม
 ประธานอุปถัมภ์ การช่วยเหลือการรักษาพยาบาล ผู้ป่วยพระภิกษุ-สามเณร ที่รักษาอาการอาพาธ ณ โรงพยาบาลสุรินทร์
 ประธานที่ปรึกษาคณะสงฆ์จังหวัดสุรินทร์ ด้านการปกครอง ด้านการศาสนศึกษา ด้านการศึกษาสงเคราะห์ ด้านสาธารณสงเคราะห์ ด้านสาธารณูปการสงเคราะห์
 ประธานอุปถัมภ์ โครงการสาธารณูปการสงเคราะห์คณะสงฆ์จังหวัดสุรินทร์ (สร้างบ้านธารน้ำใจคณะสงฆ์จังหวัดสุรินทร์) ให้แก่คนที่พึ่งพาตนเองไม่ได้มีฐานะยากจน ประชาชนผู้ยากไร้ ประชาชนแต่ในละอำเภอของจังหวัดสุรินทร์ที่ได้รับการคัดเลือกให้ได้รับการช่วยเหลือสร้างบ้านที่อยู่ที่อาศัย บูรณาการร่วมกันกับภาครัฐ ภาคราชการ ภาคเอกชน ในทุกทุกปี
 ประธานคณะทำงานโครงการหมู่บ้านรักษาศีล5 คณะสงฆ์จังหวัดสุรินทร์

มรณภาพ
พระราชวิมลโมลี (มานพ ปิยสีโล ป.ธ.9) เข้ารักษาอาการอาพาธครั้งล่าสุดเมื่อวันที่ 17 มกราคม พ.ศ. 2568 ด้วยโรคมะเร็งปอด และติดเชื้อในกระแสโลหิตในคราวต่อมาจนถึงแก่มรณภาพลงอย่างสงบ เวลา 16.48 น. วันพุธ ที่ 29 มกราคม พ.ศ. 2568  ณ โรงพยาบาลสุรินทร์

ได้รับพระมหากรุณาธิคุณรับศพไว้ในพระบรมราชานุเคราะห์ 7วัน 15วัน 50วัน 100วัน พระราชทานน้ำหลวงสรงศพ พระราชทานหีบทองทึบ พระราชทานพวงมาลา พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี และเจ้าคุณพระสินีนาถ พิลาสกัลยาณี พระราชทานพระพิธีธรรมสวดอภิธรรม และพระราชทานเพลิงศพ

สมณศักดิ์ 
 พ.ศ. 2536 เข้ารับพระราชทานทรงตั้งเปรียญธรรม 9 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร มีสมณศักดิ์ทางวิชาการเปรียญธรรม ที่ พระมหามานพ ปิยสีโล ป.ธ.9
 พ.ศ. 2545  เป็นพระราชาคณะชั้นสามัญเปรียญที่ พระศรีวิสุทธิคุณราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 119, ตอนที่ 23 ข, 11 ธันวาคม 2545, หน้า 13  https://www.facebook.com/photo.php?fbid=160094094432265&set=p.160094094432265&type=3&theater
พ.ศ. 2562  เป็นพระราชาคณะชั้นราช ที่ พระราชวิมลโมลี ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 136, ตอนที่ 40 ข, 28 กรกฎาคม 2562, หน้า 11(28 กรกฎาคม พ.ศ. 2562)

 อ้างอิง 

 แหล่งข้อมูลอื่น 
 http://www.watsalaloy.com/index.php?name=personnel&file=detail 

หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าคณะจังหวัดสุรินทร์
หมวดหมู่:ผู้ช่วยเจ้าอาวาส
หมวดหมู่:เปรียญธรรม 9 ประโยค
หมวดหมู่:พระราชาคณะชั้นราช
หมวดหมู่:ผู้ช่วยศาสตราจารย์
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะสังคมศาสตร์ มหาวิทยาลัยมหาจุฬาลงกรณราชวิทยาลัย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:เสียชีวิตจากมะเร็งปอด